OpenLLM-France/wikimedia huggingface dataset:
# Trefilan

Trefilan zo ur gêriadenn eus Kembre, e kontelezh Ceredigion.
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Trefnant

Trefnant zo ur gêriadenn hag ur gumuniezh e kontelezh Sir Ddinbych, Kembre, 277 km eus Kerdiz. E 2011 e oa poblet gant 1530 a dud, ha 428 anezho (28%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Trefoedach

E brezhoneg koulz hag e galleg (gwelet ar ger "patois") eo bet lakaet an dispriz war ar rannyezhoù en ur ober gant ar ger trefoedach pe trefoedaj. N'eo ket skiantel-rik an doare-lavar-mañ p'eo pal ar yezhoniezh studiañ pep doare-ober gant ar yezh en ur chom hep barnañ anezho ent-subjektivel.

## Gwelet ivez

* Doare yezh

## Notennoù ha daveennoù

* ↑ Geriadur R. Hemon a ra gant ar skrivadur trefoedach, Geriadur an Here ha meur a c'heriadur all a ra gant ar skrivadur trefoedaj
# Trefil

Trefil zo ur gêriadenn vihan e distrig Blaenau Gwent, e kreisteiz Kembre. Emañ el lodenn uhelañ eus Dyffryn Sirhywi, er gwalarn da Dredegar. Tremen a ra bevenn greisteiz Park Broadel Bannau Brycheiniog en hanternoz d'ar gêriadenn.
A-hervez ez eo Trefil ar gêriadenn uhelañ e Kembre.

## Notennoù

* ↑ BBC Wales News, 23.12.2015 (en)
# Treflys

Treflys zo ur gumuniezh e kontelezh Powys, e Kembre. Emañ er reter da gêr Llanwrtyd. Er gumuniezh emañ kêriadennoù Garth ha Beulah.
E 2011 e oa poblet gant 484 a dud, ha 71 anezho (15,1%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics).
# Treflamm (kelaouenn)

Treflamm a oa ur gelaouennig vrezhonek roneoskrivet savet gant hag evit tud yaouank, embannet e dibenn ar bloavezhioù 1960.
Enni e kaved pennadoù savet gant bugale eus familhoù an emsav brezhonek bet ganet e deroù ar bloavezhioù 1950 (evel ar familhoù Olier, Étienne, Kervella, Huon...) pe gant tud all (evel Frañsez Favereau).
# Trefor

    Evit implijoù all, gwelet Trefor (disheñvelout).
Trefor zo ur gêriadenn e Gwynedd, en hanternoz Kembre.
# Trefor (Mon)

Trefor zo ur gêriadennig e kumuniezh Bodffordd, e Kembre, e kontelezh Enez Mon, 305 km eus Kerdiz. Hanter-hent emañ etre Gaerwen er c'hreisteiz ha Llanerchymedd er biz, war an hent B5109 a ya eus Llangefni betek Bodedern.
Eno e voe ganet al lenneg John Morris-Jones e 1864.
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Trefin

Trefin zo ur gêriadenn eus Kembre, e gwalarn Sir Benfro. Emañ hanter-hent etre Tyddewi hag Abergwaun, e Park Broadel Arvor Penfro, ha tremen a ra Gwenodenn Arvor Sir Benfro hebiou ar gêriadenn.
Brudet eo ar gêriadenn abalamour d'ur varzhoneg gant ar barzh kembraek William Crwys Williams, Melin Trefin, diwar-benn ur vilin gozh ma ne vez ket malet gwinizh ken met a vez "malet" he-unan gant an amzer.
E Trefin e c'hoarvezas unan eus stourmoù kentañ Cymdeithas yr Iaith Gymraeg e 1964 a-enep stummoù saoznekaet an anvioù-lec'h : "Trevine" a veze skrivet war ar panelloù en amzer-se. Bremañ ne vez implijet nemet ar stumm "Trefin" gant an holl, e saozneg koulz hag e kembraeg.
# Yann ar Badezour e-tal ar feunteun

Emañ Yann ar Badezour e-tal ar Feunteun en un dastumad prevez e Valetta, en enez Malta. Abalamour da se n'eo ket bet gwelet na studiet kalz gant an arzvarnourien. Gouez da John Gash eo diwar zorn Caravaggio, abalamour d'an heñvel ma'z eo livet ar c'hig amañ hag e Kupidon en e gousk, a zo sur da vezañ graet gant Caravaggio p'edo o vevañ e Malta.
# Yann ar Badezour, Galleria Nazionale d'Arte Antica, Roma

Sede unan eus an daou Yann ar Badezour livet gant Caravaggio war-dro 1604 (e 1605 marteze). Emañ bremañ e dastumad ar Palazzo Corsini a weler er Galleria Nazionale d'Arte Antica. Evel ar Badezour graet evit Ottavio Costa n'eus bet laosket arouez ebet gant an dudenn, gouriz ebet, kroc'hen ebet, hag ar groaz nevez nemet damwelet. Teñval eo an diadreñv, ma teu an arvester da grediñ e chom e-maez an istor.
Ne oa ket ar c'hentañ arzour da ziskouez ar Badezour en e noazh, ha graet e oa bet gant livourien all Leonardo da Vinci, Raffaello, Andrea del Sarto, ha meur a hini all c'hoazh. Met gant Caravaggio ez eus ouzhpenn un doare tostoc'h d'ar gwirvoud, ha reuzeudigezh ne vez ket pell. Yann, gantañ, a zo rous e chouk hag e zaouarn, evel ur c'houer, ha gwenn e vruched, ma welomp ur gwir baotr, diwisket evit al livour, ha n'eo ket un dremm dibersonel, evel ar Yann taolennet gant Raffaello, re-bar d'e aelez. N'eus nemet goulenn piv eo ar paotr-se ha kenkent e stokomp ouzh gwirionez an daolenn hag e teu soñj eus Roma en amzer Caravaggio.
Ar buhezskridour Peter Robb a veneg gerioù Montaigne diwar-benn Roma evel kêr an aouaregezh hollvedel.

## Notennoù

* ↑ Galleria Nazionale d'Arte Antica di Palazzo Barberini
# Yann ar Floc'h

Yann ar Floc'h eo anv-pluenn ar skrivagner brezhonek Jean Le Page, ganet d'an 25 a viz C'hwevrer 1881 e Pleiben ha marvet eno d'an 2 a viz Gouere 1936.

## Buhez

Mab e oa da Gaourintin ar Paj (Corentin Le Page) ha da Frañseza Suignard. Studiañ a reas er Folgoad hag e Ploermael evit mont da vestr-skol e-barzh ar skolioù kristen. D'ar Folgoad ha da Berwenan ez eas d'ober skol, ha roud a gaver en e skridoù eus yezh Treger, met e 1908 e kuitaas an deskadurezh dre ma oa tapet gant ar berranal. Mont a reas da Sant-Fregant da zerc'hel kontoù un heskennerezh.
E 1909 e tistroas da Bleiben da vezañ sakrist (pe gloc'her) ar barrez.
E 1910 e timezas gant Mari Janed Pennegez. Peder merc'h o doe. Digeriñ a reas ur stal ma werzhe priaj, gwer ha paper.
Mervel a reas e Pleiben d'an 2 a viz Gouhere 1936.

## Obererezh politikel ha sindikadel

Kemer a reas meur a garg en e bastell-vro ha stourm a reas evit e vennozhioù kristen war dachenn ar politikerezh en ur enebiñ taer ouzh an tu kleiz. Ezel eus an oberoù levezonet gant ar gristeniezh sokial e voe, evel teñzorer ar C'hretadurioù Sindikad Labourerien-douar Landerne, rener kef lec'hel ar Gretadurezh kevredigezhel hag e bodadegoù skolidi gozh ar Frered.

## Oberenn lennegel

E 1903 e krogas da sevel pennadoù evit Kroaz ar Vretoned, kazetenn gatolik Bro-Dreger, hag ar c'helaouennoù Ar Vro, Ar Bobl, Kloc'hdi Breiz, Le Courrier du Finistère hag all. Met ne embannas tra ebet e brezhoneg goude ar Brezel-bed kentañ. An disklêriadenn-mañ a ginnig Yeun ar Gow : « Bez' e oa traou hag a zisplije d'ezañ. Da genta doare-skriva Vallée ha da c'houde brezoneg "Gwalarn", kalz re-bell, war e veno, diouz brezoneg ar bobl. »
Sevel a reas barzhonegoù ha pezhioù-c'hoari ivez. Implij a reas anvioù-pluenn all : Pintig, Pintik ha Yann ar Paj. Anavezet eo dreist-holl an dastumad kontadennoù en doa prientet evit ober ul levr. Ne voe embannet Koñchennou eus Bro ar Ster Aon nemet e 1950 a-drugarez d'e vignon, Yeun ar Gow, hag a oa genidik eus Pleiben ivez.

## Embannadenn

* Sellet er Wikimammenn : Yann ar Floc'h.
* Koñchennou eus Bro ar Ster Aon, raklavar gant Yeun ar Gow, Kemper, Levrdi le Dault, 1950 (e KLT). Adembannet gant Al Leur Nevez/Emgleo Breiz, 2002 (e falc'huneg).

## Notennoù

* ↑ Koñchennou…, raklavar, p.9
# Yann ar Gevell

Yann ar Gevell zo ur c'han-bale savet gant Olier Mordrel evel kanaouenn evit ar Bagadoù Stourm. Un droidigezh eo ar ganaouenn eus an hini alamanek Der gute Kamerad.

## Liammoù diavaez

* Yann ar Gevell war YouTube
* Ar pozioù
# Yann ar Groaz

Sant Yann ar Groaz, pe San Juan de la Cruz e spagnoleg, hogen Juan de Yepes Álvarez e wir anv, ha breur Juan de San Matía e gentañ anv lean, ganet e Fontiveros (Kastilha Gozh), e 1542 ha marvet e kouent Ubeda en Andalouzia e 1591, a oa ul lean ha barzh en amzer an Azginivelezh spagnol.
Ezel eus urzh ar C'harmel, Juan de Yepes a zo bet un teologour, ur c'hevrinour hag ur barzh spagnol. Lakaet da sant dindan anv Sant Yann ar Groaz e kemeras ur roll eus ar re bouezhusañ en Adreizhadur katolik e Bro-Spagn asamblez gant santez Teresa a Avila. Anvet eo bet da doktor an Iliz. E 1952 e oa bet anvet da sant paeron ar varzhed spagnolek.
Karget e voe Yann ar Groaz sevel meur a gouent karmez hag e teuas da Avila e 1567 da harpañ Tereza de Cepeda y Ahumada (Tereza de Jezuz hec'h anv relijiel) evit adreizhañ kouent an Engorfadur. E 1577 e oe taget gant ar garmez "klouar" hag e oe bac'het e Toledo hag eno e savas e varzhonegoù kevrinel. En em zivac'has e 1578 hag e kendalc'has gant e labour adreizhañ e meur a gêr. Met ur wech c'hoazh e oe taget ha lakaet da vezañ ul lean hep karg e bloaz e varv.

## Oberennoù

* Pignat da Venez-Karmel, pleustrad
* An Noz teñval, pleustrad
* Ar C'hantik speredel, pleustrad
* Flamm bev ar Garantez, pleustrad
Gouel : 14 a viz Kerzu
# Yann ar Badezour, Kansas City, Missouri

    Gwelout ivez: Sant Yann-Vadezour (Caravaggio)‎
E 1604 e voe goulennet digant Caravaggio livañ ur Yann-Vadezour evit arc'hanter ar pab, ha karour an arz, Ottavio Costa, en doa bet div daolenn all digantañ, Judit o tibennañ Holofern ha Marta ha Mari-Madalen.
C'hoant en doa Costa da lakaat an daolenn war un aoter en ur chapelig en e zomani e Conscente (tost da Albenga, er Riviera brudet), met kement e kare anezhi ma kasas un eiladenn d'e chapel ha ma viras al livadur orin en e zastumad e kêr. Hiriv emañ en Nelson-Atkins Museum e Kansas City.
An arzourien, adalek Giotto betek Bellini, o devoa diskouezet ar Badezour evel un istor hag un arouez komprenus d'an holl; soñjal e c'halle un oberenn diskouez ur bed prevez kentoc'h eget ur santadur boutin ha feiz ur gevredigezh a oa ur mennozh nevez-flamm-flimin.
# Yann ar Badezour, Toledo, Spagn

An daolenn Yann-Vadezour a zo er Museo Tesoro Catedralicio (mirdi teñzor an Iliz-veur) e Toledo (Spagn) a greder eo bet savet gant al livour Caravaggio. Dizemglev zo diwar-benn al livadur avat: soñjal a ra lod eo un oberenn diwar zorn Bartolomeo Cavarozzi, un diskibl dezhañ.
* Krediñ a ra da John Gash (sellout en notennoù izeloc'h) e oa unan eus al livadurioù graet gant Caravaggio evit priol Ospital ar Frealz, evel ma lavar Mancini, buhezskridour Caravaggio. Hervez Mancini e voent "kaset gant ar priol d'e vro c'henidik" ; siwazh, en un doare eus dornskrid Mancini e lenner e oa ar priol-se eus Sevilla, pa lavar en unan all e oa eus Sikilia.
* Ur priol spagnat a oa en ospital e 1593, ha marteze e chomas eno betek miz Even 1595. Menegiñ a ra Gash ali an anaoudeg A.E. Perez Sanchez a lavar e tenn tres ar sant da zoare-livañ Cavarozzi un tamm bennak, met ar peurrest eus al livadur ne ra ket, hag "e lodennoù zo ez eo an doare-livañ eus ar gwellañ, en delioù gwini dreist-holl..., ha muioc'h diouzh stumm Caravaggio."
Anv a ra Gash ivez eus ar c'h-chiaroscuro (ar sklaer-ha-teñval), trolinennoù an dremmoù, ha troioù-livañ all a gaver en oberennoù yaouankiz Caravaggio evel Ar Sonerien ha Sant Frañsez Asiz en e C'hoursav. Ma oa degouezhet taolennoù diwar zorn Caravaggio e Sevilla, homañ ha re all c'hoazh, war-dro ar c'houlz-se, e c'hallont bezañ levezonet Diego Velázquez en e oberoù kentañ. Koulskoude, kreñv eo an arguzennoù a-du gant Cavarozzi, ha gouzout a reer ez eas da Spagn war-dro 1617-1619.
Yann a zo diskouezet dirak ur winienn c'hlas, drein outi, azezet war ur sae ruz, damguzhet e reizh dindani, ur groaz hir en e zorn, o sellout ouzh un dañvad en e c'hourvez e-harz e dreid. Livet eo an delioù, ar plant, an drein, an douar e-harz an treid, gant evezh ouzh ar munudoù , kement hag en e zaolenn Panerad frouezh. Gant melkoni ar c'hrennard e c'haller gwelout preder ar profed. E delioù ar winienn e c'haller lenn kemenn Ar Goan Ziwezhañ hag ar gwin a vo diskennet d'an Daouzek Abostol.
Evel ur c'hrennard eo livet Yann ar badezour, souezhusat diviz a-berzh al livour, en ur mare ma veze diskouezet pe evel ur bugel bihan, gant ar Mabig Jezuz alies, gant e vamm pe mamm Jezuz peurvuiaén, pe evel un den en oad gour, o vadeziñ Jezuz peurvuiañ. Koulskoude ne oa ket ar wech kentañ d'ul livour d'ober evel-se. Livet eo Yann dirak gwini glas ha bodoù gwini draenek, en e goazez war ur sae ruz, ur groaz voan en e zorn, hag o sellout ouzh un dañvad en e c'hourvez e-harz e dreid.

## Livourien all

Leonardo en doa livet ur Badezour yaouank mousc'hoarzhus ha kevrinus, gant ur biz savet (da ziskouez an Neñv) hag e zorn all o tiskouez e vruched, hag Andrea del Sarto en doa graet unan a zo evel ur rakkinnig da re Caravaggio.

## Notennoù

* ↑ Gash, Caravaggio, p.44.
# Star Wars: Episode I – The Phantom Menace

Star Wars: Episode I – The Phantom Menace zo ur film space-opera stadunanat embannet e 1999. Skrivet ha sevenet eo bet gant George Lucas. Produet eo bet gant Lucasfilm, hag embannet gant 20th Century Fox. An aktourien eo Liam Neeson, Ewan McGregor, Natalie Portman, Jake Lloyd, Ian McDiarmid, Anthony Daniels, Kenny Baker, Pernilla August, ha Frank Oz. Ar c'hentañ film eo evit an holl re en heuliad filmoù hervez an aozadur nevez savet gant George Lucas. En gwirionez eo ar pevare film bet savet war un hollad a nav. 32 vloaz a-raok ar c'hentañ triarvest, e-kerzh ren ar Republik Galaktek, heuliañ a reer istor ar Mestr Jedi Qui-Gon Jinn gant e zeskard Obi-Wan Kenobi hag a glask difenn ar rouanez Padmé Amidala eus Naboo diouzh tagadennoù lies Kengevread ar C'henwerzh. Sikouret int gant Anakin Skywalker— ur sklav yaouank donezonet evit mestroniañ an nerzh.
# Star Trek Into Darkness

Star Trek Into Darkness (Star Trek en Deñvalijenn a vije e brezhoneg) a zo ur film skiant-faltazi amerikan deuet e 2013. Sevenet eo bet gant J.J. Abrams ha skrivet gant Roberto Occi, Alex Kurtzman ha Damon Lindelof, ha skignet gant Paramount Pictures. Hennezh eo an 12vet film diazezet war frañchiz Star Trek krouet gant Gene Roddenberry hag en eil hini eus an heuliad kroget gant Star Trek e 2009.
Al lodenn vrasañ eus skipailh ar film a-raok a zeu en-dro evit ar film-mañ hag ar memes aktourien ivez (nemet Leonard Nimoy) mui Benedict Cumberbatch hag Alice Eve. Raktreset eo ar film evit miz Mae 2013.

## Istor

Dec'halvet eo an USS Enterprise renet gant James T. Kirk ha Spock d'an Douar evit kavout ur reustl en abeg d'un arsailh war Starfleet. Rankout a reont pourchas an hini a zo a-dreñv an arsailh....

## Fichenn teknikel

* Titl orin : Star Trek Into Darkness
* Sevener : J.J. Abrams
* Senario : Alex Kurtzman, Roberto Orci ha Damon Lindelof, diwar tudennoù krouet gant Gene Roddenberry
* Sonerezh : Michael Giacchino ; Alexander Courage (tem)
* Produiñ : J.J. Abrams, Damon Lindelof, Bryan Burk, Alex Kurtzman ha Roberto Orci
* Rener al luc'hskeudennerezh : Dan Mindel
* Penn orner : Scott Chambliss
* Gwiskamantoù : Michael Kaplan
* Frammañ : Mary Jo Markey et Maryann Brandon
* Stumm : Livioù - 35 mm - 1,44:1
* Bro orin : Stadoù-Unanet
* Yezh : saozneg
* Deiziadoù er-maez :
    Patrom:Rouantlezh-Unanet : 9 a viz Mae 2013
    Stadoù-Unanet- Kanada : 17 a viz Mae 2013
    Bro-C'hall- Breizh/ Suis : 12 a viz Even 2013

## Aktourien hag aktourezed

| Chris Pine : James T. Kirk Zachary Quinto : Spock Karl Urban : Leonard McCoy Zoë Saldaña : Nyota Uhura Simon Pegg : Montgomery Scott John Cho : Hikaru Sulu Anton Yelchin : Pavel Chekov | Bruce Greenwood : Christopher Pike Alice Eve : Dr. Carol Marcus Benedict Cumberbatch : John Harrison |

## Da welout

a vo kavet e Wikimedia Commons.

### Liammoù diabarzh
#### Saga Star Trek

* Filmoù diazezet war an heuliad skinwel orin :
** Star Trek: The Motion Picture (1979)
** Star Trek II: The Wrath of Khan (1982)
** Star Trek III: The Search for Spock (1984)
** Star Trek IV: The Voyage Home (1986)
** Star Trek V: The Final Frontier (1988)
** Star Trek VI: The Undiscovered Country (1991)
* Film diazezet war an heuliad skinwel orin ha war Star Trek: The Next Generation :
** Star Trek: Generations (1994)
* Filmoù diazezet war Star Trek: The Next Generation :
** Star Trek: First Contact (1996)
** Star Trek: Insurrection (1998)
** Star Trek : Nemesis (2002)
* Filmoù diazezet war hollved Star Trek, o adkemer tudennoù an heuliad skinwel orin hep adkemer an amzerañ orin :
** Star Trek (2009)
** Star Trek Into Darkness (2013)

### Liammoù diavaez

* (en) Lec'hien ofisiel Star Trek
* (en) Lec'hien ofisiel
* (en) NCC-1701
# Star Wars: Rebellion

Star Wars: Rebellion (pe Star Wars Supremacy er Rouantelezh-Unanet pe en Iwerzhon) zo ur c'hoari video strategiezh doare 4X embannet d'an 28 a viz C'hwevrer 1998 gant LucasArts. Ur c'hoari strategiezh tro-ha-tro eo met dre niver uhel an tiriadoù a c'heller trevadenniñ ez eo muioc'h ur c'hoari doare 4X evel Master of Orion. Lodennoù eus ar c'hoari a zo reoù c'hoari-taol, evit ul lod all eo doare RPG.
Ar c'hoarier a ra war-dro an uzinoù, ar sevel soudarded ha listri-egor brezel. Ret eo ivez d'ar c'hoarier ober war-dro ar rastellañ danvezioù diazez, kas ar flodadoù brezel pe dezougen ha kefridioù an unvezioù soudard, spiañ pe re an tudennoù. 60 tudenn a zo en holl: 6 bennañ, 54 izeloc'h, 30 d'ar muiañ e-pad pep c'hoariadenn. Tro daou c'hant planedenn a c'heller trevadenniñ ha mestroniañ a-benn bezañ trec'h war an enebour.
Eus un tu e c'heller c'hoari an Impaleriezh Galaktek, eus un tu all e c'heller c'hoari an Emglev rebell.

## Istor

Dres goude Emgann Yavin, an Impalaeriezh Galaktek a chom mestr war ar galaksienn en desped d'ar c'holloù meur e-pad an emgann. Eus an tu all an Emglev Rebell laouen gant an taol brav bet sevenet a rank klask kreskiñ e nerzh evit dreistbevañ ouzh tagadennoù an Impalaeriezh Galaktek. Ar brezel diabarzh a blant tan dre ar galaksienn en he fezh.

## Notennoù ha daveennoù

* ↑ http://www.gamespot.com/reviews/star-wars-rebellion-review/1900-2532756/
* ↑ https://web.archive.org/web/20160303165707/http://www.gamerankings.com/pc/198776-star-wars-rebellion/
# Star Wars: Battlefront

Star Wars: Battlefront zo un heuliad c'hoarioù video doare first- ha third-person shooter diazezet war bed ar frañchiz Star Wars. Ar c'hoarierien a c'hell bezañ soudarded pe harozed an div arme enebet war an dachenn emgann hervez koulzadoù disheñvel bed Star Wars.
Kroget e oa an heuliad c'hoarioù video e 2004 pa oa bet embannet gant LucasArts ar c'hoari Star Wars: Battlefront, sevenet gant Pandemic Studios evit LucasArts. Ar c'hoari a oa bet degemeret ha gwerzhet mat. E 2005 Pandemic a embanne ur c'hoari da heul anvet Star Wars: Battlefront II, a voe degemeret ha gwerzhet mat ivez.
# Star Wars: Masters of Teräs Käsi

Star Wars: Masters of Teräs Käsi zo ur c'hoari emgannañ sevenet hag embannet gant LucasArts, war ar PlayStation e 1997. Istor ar c'hoari, a dremen e bed Star Wars, a wel an Impalaer Palpatine o klask un digoll goude ma vefe bet distrujet Steredenn ar Marv. Kefridiañ a ra Arden Lyn evit stourm dre arz emgannañ an Teräs Käsi, a-enep pennoù ar rebelled. Er c'hoari e adkaver tudennoù pennañ bed Star Wars, evel dorn an impalaer an Jedi Mara Jade.

## Tudennoù

* Luke Skywalker
* Darth Vader
* Han Solo
* Princess Leia
* Chewbacca
* Arden Lyn
* Boba Fett
* Stormtrooper
* Hoar, ur stourmer Tusken
* Thok, ur stourmer Gamorrean
* Princess Leiaa (bikini)
* Mara Jade
* Jodo Kast

## Liammoù diavaez

* Lec'hienn ofisiel
# Star Wars: Episode VI – Return of the Jedi

Return of the Jedi pe Star Wars: Episode VI – Return of the Jedi, zo ur film space opera stadunanat embannet e 1983. Sevenet eo bet gant Richard Marquand. Ar senario a zo bet savet gant Lawrence Kasdan ha George Lucas a-ziwar un istor gant Lucas, hag a oa ivez ar produer penn. An trede film eo en heuliad filmoù diazez Star Wars. Tremen a ra ur bloavezh goude darvoudoù The Empire Strikes Back. Aktourien ar film eo Mark Hamill, Harrison Ford, Carrie Fisher, Billy Dee Williams, Anthony Daniels, David Prowse, Kenny Baker, Peter Mayhew ha Frank Oz.
Er film, an Impalaeriezh Galaktek, renet gant an impalaer Palpatine, a zo o sevel un eil Steredenn ar Marv evit flastrañ da vat ar rebelled. Dre ma vez an impalaer oc'h ober war-dro al labourioù, ar flodad brezel rebel a dag Steredenn ar Marv evit distrujañ an arm hag an impalaer war ar memes-tro. E-pad an amzer-se, Luke Skywalker a glask degas en-dro Darth Vader war-zu ar re Jedi.
David Lynch ha David Cronenberg a oa bet soñjet enno evit kas da benn ar film a-raok ma vije kemeret Marquand evel sevener. Ar skipailh produiñ en doa diazezet e labour war storyboard Lucas.

## Liammoù diavaez

* Star Wars: Episode VI – Return of the Jedi war IMDb
* Star Wars: Episode VI – Return of the Jedi war Rotten Tomatoes
# Troilus and Criseyde

Troilus and Criseyde zo ur varzhoneg saoznek gant Geoffrey Chaucer war-dro 1380, ma kont mojenn an daou zen yaouank Troilus ha Kresida.

## An istor

Awenet eo an oberenn gant le Roman de Troie, ur romant gant Benoît de Sainte-Maure, adkemeret gant an Italian Boccacio war -dro 1330 en e oberenn Il Filostrato.
E-kerzh brezel Troia e sav karantez etre ar priñs Troilus, mab d'ar roue Priam, ha Criseyde, merc'h d'an diouganer Calchas.
# Troiou-kamm Alanig al Louarn

Troiou-kamm Alanig al Louarn zo troidigezh e komz-plaen gant Jakez Riou eus Reineke Fuchs J. W. von Goethe (1794), embannet e Gwalarn niv. 89 (Ebrel 1936) ha niv. 97 (Kerzu 1936), skeudennaouet gant Pêr Peron ; adembannet e voe gant An Alarc'h e 2011, gant tresadennoù Maël Verot (ISBN 978-2-916835-29-7).
* Golo al levrenn 1
* Golo al levrenn 2
* Sellet er Wikimammenn : Troiou-kamm Alanig al Louarn.